stanford-oval/wikipedia huggingface dataset:
Moskovan Venäjä
Sekasorron aika ja Romanovit

Iivanan kuolemaa 1584 seurasi sisällissotien kausi jossa kamppailtiin hallitsijasta ja aateliston vallan elvyttämisestä. Yksinvaltius kuitenkin säilyi läpi tämän ajan voimakkaan virkakoneiston avulla, joka kykeni toimimaan riippumatta hallitsijan laillisuudesta. Kauden aikana Venäjä menetti suuria alueita Puola-Liettualle ja Ruotsille. Ajanjakso 1598–1613 tunnetaan Venäjän historiassa sekasorron aikana.
Järjestys palautui 1613, kun viisikymmentä kaupungin edustajaa valitsi hallitsijaksi Iivana Julman veljenpojan pojan Mikael I Romanovin. Romanov-suku hallitsi Venäjää sen jälkeen aina vuoteen 1917. Uuden dynastian välttämätön tehtävä oli järjestyksen palauttaminen. Moskovan onneksi sen pääviholliset, Puola-Liettua ja Ruotsi olivat katkerassa keskinäisessä konfliktissa, joka mahdollisti Moskovalle rauhan solmimisen Ruotsin kanssa 1617 ja aselevon Puola-Liettuan kanssa 1619.
Venäjän ylhäisaatelisto eli pajarit valitsivat mieluummin yhteistyön Romanovien kanssa kuin uuden sisällissotajakson, ja sen ansiosta Romanoveilla oli mahdollisuus viimeistellä keskitetty virkakoneisto. Valtio tarvitsi aateliston tuen etenkin sotilasasioissa ja antoi vastineeksi pajarien viimeistellä talonpoikien maaorjuutus. Aiempina vuosisatoina valtio oli ainoastaan rajoittanut talonpoikia siirtymästä isännältä toiselle, mutta nyt maaorjuus kirjattiin kokonaisuudessaan lakiin ja paenneita talonpoikia kohdeltiin lainsuojattomina. Maanomistajat olivat saaneet täydellisen vallan talonpoikiinsa ja kykenivät ostamaan, myymään ja kiinnittämään heitä. Valtio ja ylimystö asettivat talonpoikien ylle ylettömän verotaakan, joka oli 1600-luvun puolivälissä huomattavan paljon suurempi kuin sata vuotta aiemmin. Myös kaupunkien kauppiaita ja käsityöläisiä alettiin verottaa, ja heitäkin kiellettiin vaihtamasta asuinpaikkaa. Kaikki väestöryhmät tulivat sotilaallisten ja muiden erityisverojen piiriin.
Talonpoikaiskapinat

Talonpoikaiskapinat olivat enimmäkseen paikallisia, mutta Euroopan 1600-luvun suurin talonpoikaiskapina puhkesi 1667, kun kasakat nousivat vallan keskityspyrkimyksiä vastaan ja maaorjat liittyivät heihin paeten isänniltään. Kasakkakapinallinen Stenka Razin johti kannattajansa Volgajoelle, kiihotti talonpojat kapinaan ja perusti aiemman paikallishallinnon tilalle kasakkahallituksen. Tsaarin armeija löi hänen joukkonsa 1670, ja seuraavana vuonna Stenka vangittiin ja teloitettiin. Kansannousu ja sitä seurannut pula nostivat alueen talonpoikaiskuolleisuutta huomattavasti.
Moskovan Venäjä muuttuu keisarikunnaksi

Jo Iivana IV:n itselleen ottama arvonimi tsaari juontuu Caesarista. Ensimmäiseksi Venäjän keisariksi kruunattiin vuonna 1721 Pietari Suuri, josta oli tullut yksinvaltias vuonna 1696.
Pietari uudisti Venäjää monella tavalla. Hän perusti laivaston, jolla hän voitti Ruotsin, ja länsimaisti armeijan, uudisti hallintojärjestelmän, perusti ensimmäisen virkamieskunnan ja senaatin. Kirkko liitettiin osaksi valtiota, ja patriarkaatti korvattiin pyhällä synodilla, jota johti valtion virkamies. Kerättyjen verojen määrä kolminkertaistui Pietarin aikana. Henkiveron lisäksi alettiin verottaa viinaa ja suolaa. Hän länsimaisti Venäjää tapojen ja taiteen suhteen, perusti ensimmäisen kirjapainon ja Venäjän tiedeakatemian. Länsimaistaminen tosin johti kansan ja ylimystön väliseen juopaan. Pääkaupunki siirrettiin vuonna 1703 perustettuun länsimaistyyliseen Pietarin kaupunkiin, joka oli rakennettu Ruotsilta vallatuille maille Suomenlahden pohjukkaan.
Moskovan Venäjän tsaarit

Iivana IV ”Julma” (1533–1584)
Fjodor I (1584–1598)
Boris Godunov (1598–1605)
Fjodor II (1605)
Dimitri II (1605–1606)
Vasili IV (1606–1610)
Vladislav IV Vaasa (1610–1613, 1634 lopetti virallisesti vaatimuksensa kruunuun)
Mihail I (1613–1645) – ensimmäinen Romanovin suvusta.
Aleksei I (1645–1676)
Fjodor III (1676–1682)
Iivana V (1682–1696) (Pietari Suuren kanssahallitsija)
Pietari Suuri (1682–1725) (perusti Venäjän keisarikunnan)
Aiheesta muualla

Kuvia tai muita tiedostoja aiheesta Moskovan Venäjä Wikimedia Commonsissa
Iivana Julman aikainen taistelu.
Nikolai Ivanov (soutaja)

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Kultaa | Montréal 1976 | perämiehellinen nelikko |  |
Nikolai Petrovitš Ivanov (ven. Николай Пётрович Иванов, 20. elokuuta 1949 Leningrad, Venäjän SFNT – 8. kesäkuuta 2012 Pietari) oli Neuvostoliittoa aktiiviurallaan edustanut soutaja ja olympiavoittaja.
Ivanov kuului Neuvostoliiton olympiakultaa Montréalissa 1976 voittaneeseen perämiehelliseen nelikkoon. Münchenissä 1972 hän sijoittui perämiehellisissä kaksikoissa viidenneksi.
Ivanov kuoli 62-vuotiaana 8. kesäkuuta 2012.
Nikolai Ilminski

Nikolai Ilminski
Nikolai Ivanovitš Ilminski (ven. Николай Иванович Ильминский, 5. toukokuuta 1822 Penza – 8. tammikuuta 1892 Kazan) oli venäläinen pedagogi, lähetyssaarnaaja, orientalisti ja filologi.
Ilminski syntyi papin perheeseen. Hän valmistui vuonna 1846 Kazanin hengellisestä akatemiasta ja työskenteli sen jälkeen raamatunkääntäjänä. Vuosina 1851–1853 Ilminski matkusteli Egyptissä, Palestiinassa, Libanonissa ja Syyriassa, jossa hän tutustui islamiin sekä opiskeli arabiaa, turkkia ja persiaa. Vuodesta lähtien 1854 Ilminski toimi Kazanin hengellisen akatemian arabian ja turkin kielten opettajana ja vuosina 1863–1872 Kazanin yliopiston tataarin kielen professorina.
Vuonna 1863 Ilminski perusti Kazaniin kristittyjen tataarien koulun, joka toimi mallina alueen muille lähetyskouluille. Ilminskin kehittämä ”vierasheimolaisten” koulutusjärjestelmä käsitti äidinkielisen alkuopetuksen, josta vähitellen siirryttiin paikallisiin olosuhteisiin sovellettuun venäjänkieliseen opetukseen. Tavoitteena oli myös vähemmistökansoihin kuuluvien opettajien kouluttaminen, vähemmistökielisten oppikirjojen, lastenkirjallisuuden ja uskonnollisen kirjallisuuden julkaiseminen sekä jumalanpalveluksen järjestäminen kansan äidinkielellä. Ilminskin järjestelmä otettiin vuonna 1870 virallisesti käyttöön Volgan alueella, Keski-Aasiassa ja Siperiassa, joskin sen toteuttaminen jäi usein pinnalliseksi. Vuonna 1872 Ilminski nimitettiin Kazanin vierasheimolaisten opettajaseminaarin johtajaksi.
Ilminskin edustamalla suuntauksella oli huomattava vaikutus Venäjän 1800-luvun lopun valtiolliseen ja kirkollispolitiikkaan. Vaikka hänen toimintansa tarkoituksena oli ensi sijassa ortodoksisen uskonnon levittäminen, se edisti samalla Volgan alueen kansojen kulttuurikehitystä. Turkologina Ilminski tunnetaan parhaiten kielenmuistomerkkien kuten tšagatainkielisen Baburnaman julkaisijana.
Nachtmystium

| Nachtmystium |
| --- | --- |

Tiedot
Toiminnassa:  2000–
Tyylilaji:  black metal, psykedeelinen rock
Kotipaikka:  Illinois, Yhdysvallat
Laulukieli:  englanti
Jäsenet:  Azentrius,  kitara, laulu   Jeff Wilson,  kitara   Wargoat Obscurum,  rummut  
Levy-yhtiö:  Battle Kommand Records  
Infobox OKNimi-testi OK: 
Nachtmystium on yhdysvaltalainen black metal -yhtye, joka sekoittaa musiikissaan myös kokeellisia ja psykedeelisiä sävyjä. Näitä sävyjä oli jo kuultavissa levyllä Instinct: Decay, mutta erityisen runsaasti ne olivat läsnä seuraavalla levyllä Assassins: Black Meddle Part I. Vaikka se perustettiin vuonna 2000, joitakin julkaisemattomia demoja äänitettiin jo vuonna 1998. Yhtyeessä on ollut monia jäseniä, mutta sen pääjäsenenä pidetään Azentriusta, joka on osana muun muassa Twilightia.
Diskografia > Studioalbumit

Reign of the Malicious (2002)
Demise (2004)
Instict: Decay (2006)
Assassins: Black Meddle Part I (2008)
Addicts: Black Meddle Pt. II (2010)
Silencing Machine (2012)
The World We Left Behind (2014)
Diskografia > Livealbumit

Live Onslaught (2002)
Live Blitzkrieg (2003)
Live Onslaught #2 (2005)
Visual Propaganda: Live from the Pits of Damnation (DVD, 2005)
Live At Roadburn MMX (2011)
Diskografia > Split-albumit

Nachtmystium / Zalnik (2001)
Nachtmystium / Xasthur (2004)
Daze West (Nachtmystium / Krieg (2005)
Diskografia > EP:t

Nachtmystium (2003)
Eulogy IV (2004)
Worldfall (2008)
Doomsday Derelicts (2009)
Diskografia > Demot

Holocaust of Eternity (2000)
Unholy Terrorist Cult (2001)
Näiden julkaisujen lisäksi on olemassa The First Attacks 2000-2001 (2004) -kokoelma.
Aiheesta muualla

Nachtmystium Encyclopaedia Metallumissa (englanniksi)
Yhtye Battle Kommand Recordsin sivuilla (englanniksi)
Nature Cat

| Nature Cat |
| --- | --- |
Tyyli:  Animaatio
Kestoaika:  22–25 min
Pääosissa:  Adam Rudman David Rudman Vince Commisso Steven Jarosz Blake Tohana Caroline Bandolik Frances Nankin Jesse McMahon Scott Scornavacco
Alkuperämaa:   Yhdysvallat  Kanada
Alkuperäiskieli:  englanti
Verkko:   PBS Kids  Treehouse TV  CBC Kids
Esitetty:  2015 – present
Tuotantokausia:  5
Jaksoja:  93
Tuotanto
Tuotantoyhtiö(t):  Spiffy Pictures Window To The World 9 Story Media Group Warner Bros. Animation
Aiheesta muualla
IMDb
Nature Cat on vuonna 2015 alkanut animoitu lastenohjelma.
Lähtökohta

Sarja seuraa Frediä, talokissaa, jolla on unelma tutkia ulkona. Kun hänen perheensä lähtee päivälle, hän muuttuu Luontokissaksi, joka ei voi odottaa takapihan luontoretkiä. Fredillä on kuitenkin yksi ongelma: hänellä ei ole vaistoja luontoon. Hahmojen oppimiskokemusten kautta tämän sarjan tarkoituksena on rohkaista lapsia sitoutumaan ja kehittämään ymmärrystä luonnosta.
Aiheesta muualla

Nature Cat sivuilla (englanniksi)
Novoiljinski

Novoiljinski (ven. Новоильи́нский) on kaupunkimainen taajama ja kaupunkikunta Permin aluepiirin Nytvan piirissä Venäjällä. Se sijaitsee Kaman rannalla 9 kilometriä Nytvasta itään. Asukkaita on 3 500 henkeä (vuonna 2009).
Paikkakunta on saanut alkunsa vuonna 1931 perustetusta uittokeskuksesta. Alun perin se kuului Kaman vastarannalla sijaitsevan Novoiljinskojen kylän yhteyteen. Vuonna 1942 Novoiljinski sai kaupunkimaisen taajaman statuksen.
Nykyään Novoiljinskojessa toimii puunjalostusteollisuutta. Taajamassa on keskikoulu, metsätekninen koulu, lasten musiikkikoulu, vapaa-ajantalo, kirjasto ja sairaala. Lähistöllä on muinaisia asuinpaikkoja.
Nick Fry

| Nick Fry |
| --- | --- |
 Nick Fry vuoden 2008 Singaporen GP:ssä.
Henkilötiedot
Syntynyt: 29. kesäkuuta 1956 (ikä 68) Epsom, Englanti, Iso-Britannia
Kansalaisuus:   Iso-Britannia
Nick Fry (s. 29. kesäkuuta 1956 Epsom, Englanti, Iso-Britannia) on Mercedes Grand Prix -Formula 1 -tallin toimitusjohtaja sekä Hondan entinen tallipäällikkö ja Brawn GP:n entinen toimitusjohtaja.
Fryn ura moottoriurheilun parissa alkoi vuonna 1977 kun hän pääsi harjoittelijana töihin Ford Motor Companylle. Työskenneltyään ensin myynnin ja markkinoinnin parissa, Fry siirtyi pian tuotekehitysosastolle tuotesuunnittelijaksi. Hän toimi suunnittelijana yli 12 vuoden ajan, jona aikana hän pääsi vaikuttamaan muun muassa Fordin Escort Cosworth- ja RS2000-mallien kehitykseen.
Fry korvasi David Richardsin BAR-tallin tallipäällikkönä kauden 2004 päätteeksi oltuaan sitä ennen tallin palveluksessa vuodesta 2002 alkaen. Kaudeksi 2006 tallin nimi muuttui Hondaksi japanilaisyhtiön ostettua BAR-tallin osakkeet itselleen.
Marraskuussa 2007 Fryn tilalle tallipäälliköksi siirtyi Ferrarilla vuodet 1997–2006 työskennellyt Ross Brawn, ja Fry jatkoi tallin toimitusjohtajana. Fry jatkoi toimitusjohtajan tehtävissä myös Hondan perillistallissa Brawn GP:ssä ja sen jälkeen Mercedes GP:ssä.
Aiheesta muualla

Kuvia tai muita tiedostoja aiheesta Nick Fry Wikimedia Commonsissa
Tigerdrottningen

| Tigerdrottningen Kent |
| --- | --- | --- |

Studioalbumin tiedot
 Julkaistu: 30. huhtikuuta 2014
 Tuottaja(t): Kent, Daniel Alexander & Stefan Boman
 Kesto: 48.42
 Levy-yhtiö: Sonet Records, Universal Music
Listasijoitukset
  6.
Kentin muut julkaisut
| Jag är inte rädd för mörkret 2012 | Tigerdrottningen 2014 | Då som nu för alltid 2016 |
Tigerdrottningen on ruotsalaisen alternative rock -yhtye Kentin yhdestoista studioalbumi. Se julkaistiin 30. huhtikuuta 2014.
Kappaleet

Mirage – 5.35
Var är vi nu? – 4.20
Skogarna – 3.51
La Belle Epoque – 3.58
Svart snö – 4.08
Allt har sin tid – 5.12
Innan himlen faller ner – 3.52
Din enda vän – 4.19
Godhet – 4.22
Simmaren – 3.55
Den andra sidan – 5.04
Kokoonpano

Markus Mustonen – rummut, lyömäsoittimet, laulu, kosketinsoittimet, piano
Martin Sköld – bassokitara, kosketinsoittimet, ohjelmointi
Joakim Berg – laulu, kosketinsoittimet, piano,ohjelmointi, kitara
Sami Sirviö – kitara, kosketinsoittimet, ohjelmointi
Arvostelut

Soundi:
Nobuyo Fujishiro

| Henkilötiedot |
| --- | --- | --- |
Koko nimi: Nobuyo Fujishiro
Syntymäaika: 25. tammikuuta 1960 (ikä 64)
Syntymäpaikka: Chiba, Japani
Kansalaisuus:  Japani
Pelipaikka: Keskikenttäpelaaja
Pituus: 179 cm
Seurat
| Vuodet | Seura | O (M) |
| 1982–1991 1992 | NKK Sumitomo Metal |  16 (5) |
Maajoukkue
| 1988 | Japani | 2 (0) |
 Seurajoukkueuran tilastot kattavat vain kansalliset sarjat.
Nobuyo Fujishiro (jap. 藤代 伸世, Fujishiro Nobuyo; s. 25. tammikuuta 1960 Chiba) on japanilainen entinen jalkapalloilija.
Jalkapallomaajoukkue

Fujishiro debytoi Japanin maajoukkueessa tammikuussa 1988. Hän on pelannut kaksi maaottelua.
Aiheesta muualla

National Football Teams
Newman-projektio

Stereokemiassa Newman-projektio on molekyylien kolmiulotteisen rakenteen esittämiseen käytetty tapa. Projektiolla esitään usein erityisesti alkaanien jonkin yksöissidoksen kiertymistä, ja tapaa, jolla sidoksen hiilten kemialliset ryhmät asettuvat suhteessa toisiinsa. Projektiota voidaan siten käyttää konformaatioiden ja konformeerien esittämiseen.
Esitystavan keksi yhdysvaltalainen kemisti Melvin Spencer Newman 1952 korvaamaan joissain tapauksissa Fischerin projektio, joka sopii joidenkin molekyylien stereokemian esitystapoihin, mutta ei konformaatioiden.
Soveltaminen

Molekyyli käännetään siten, että tarkasteltu sidos on pituussuunnassa poispäin katsojasta. Lähemmäs katsojaa jäävien atomiryhmien väliset sidokset piirretään viivoin. Tätä puolta kutsutaan joskus frontaaliseksi. Kauempana katsojasta olevat sidokset piirretään viivoin, ja puolta kutsutaan joskus distaaliseksi. Frontaalisten ja distaalisten puolten väliin jäävän sidoksen kohdalle kuitenkin piirretään ympyrä. Tämän sisään jäävät distaaliset sidokset peittyvät (niitä ei piirretä).
Yleensä projektiota käytetään alkaanien konformaatioiden esittämiseen. Nämä voivat olla avoketjuisia kuten butaani alla (kuvissa on sama konformaatio):
| 0 | 1 | 2 |
| --- | --- | --- |

| Newman-projektio | "Keinuhevos"-malli | 3D rakenne |
Myös rengasrakenteita voidaan esittää, kuten sykloheksaanin tuolikonformaatio alla (kuvissa on sama konformaatio):
| 0 | 1 | 2 |
| --- | --- | --- |

| Newman-projektio | Viivamalli | 3D rakenne |
Kulmaa, johon frontaalisten ja distaalisten puolien välinen sidos kääntyy, kutsutaan joskus dihedraalikulmaksi.
Aiheesta muualla

Kuvia tai muita tiedostoja aiheesta Newman-projektio Wikimedia Commonsissa
Novojasenevskajan metroasema

| Novojasenevskaja (Новоясеневская) |
| --- | --- |

 Moskovan metro 
Perustiedot
Metrolinjat:  Kalužsko-Rižskaja
Sijainti:  55.6010°N, 37.5541°E
Paikkakunta:  Moskova, Venäjä
Avattu:  17. tammikuuta 1990
Rakenne
Tyyppi:  tunneliasema
Novojasenevskaja (ven. Новоясеневская) on yksi Moskovan metron asemista. Se avattiin 17. tammikuuta 1990.
Novogirejevon metroasema

| Novogirejevo (Новогиреево) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.7517°N, 37.8166°E
Paikkakunta:  Moskova, Venäjä
Avattu:  30. joulukuuta 1979
Rakenne
Tyyppi:  tunneliasema
Novogirejevo (ven. Новогиреево) on yksi Moskovan metron asemista. Se avattiin 30. joulukuuta 1979.
Non praevalebunt

Matteus 16:18 teksti kiertää Maailman kuningattaren Marian katedraalin kupolia Montrealissa.
Non praevalebunt (lat.) tai portae inferi non praevalebunt  tarkoittaa "eivät voita". Lause on Vatikaanivaltion ja Pyhän Istuimen julkaiseman L’Osservatore Romano -sanomalehden tunnuslause.
Alkuperä

Ilmaisu on peräisin Raamatun latinankielisestä käännöksestä (Versio Vulgata). Matteuksen evankeliumissa Pietari tunnustaa Jeesuksen Messiaaksi, minkä jälkeen Jeesus sanoo Pietarille:
Autuas olet sinä Simon, Joonan poika. Tätä ei sinulle ole ilmoittanut liha eikä veri, vaan minun isäni, joka on taivaissa (Matt. 16:17). Ja minä sanon sinulle: Sinä olet Pietari, ja tälle kalliolle minä rakennan kirkkoni. Sitä eivät Tuonelan portit voita (Matt. 16:18).
Jae 18 kuuluu Vulgatassa:
Et ego dico tibi: Tu es Petrus, et super hanc petram aedificabo Ecclesiam meam; et portae inferi non praevalebunt adversum eam.
Merkitys

Katolisessa kirkossa lauseella korostetaan, että pahan voimat eivät onnistu voittamaan kirkon pyhää instituutiota. Maallisemmassa käytössä lause tarkoittaa, etteivät henkilön vastustajat onnistu pyrkimyksissään.
Nonnos

Nonnos (m.kreik. Νόννος, lat. Nonnus) oli Panopoliksesta (nykyinen Akhmim) kotoisin ollut kreikkalainen runoilija. Hän vaikutti 300-luvun lopulla ja 400-luvun alussa. Nonnoksen tärkein teos on Dionysos-jumalasta kertova eeppinen 48-kirjaa käsittävä runokokoelma Dionysiaka. Teoksen pääteema on Dionysoksen matka Intiaan ja takaisin. Dionysikan alkuosa kertoo Europan raiskauksesta ja Zeuksen taistelusta Tyfonia vastaan. Runokokoelmassa kerrotaan myös Theban myyttisestä alkuperästä. Dionysoksen tarina oli jo tunnettu Aleksanteri Suuren aikana jolloin Dionysoksen matka oli yhdistetty Aleksanterin valloituksiin. Nonnos kirjoitti myös muunnelman Johanneksen evankeliumista, mikä viittaisi siihen että hän kääntyi kristinuskoon. Nonnoksen tuotannosta tunnetaan myös kaksi kadonnutta teosta. Bassarika, josta neljä riviä on säilynyt bysanttilaisessa kommentaarissa, käsitteli myös Dionysosta.
Aiheesta muualla

Online text: Nonnus, Dionysiaca bks 1-14 translated by W. H. D. Rouse (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Numenius

Numenius voi tarkoittaa ainakin seuraavia:
kuovit, lintujen suku (suku Numenius)
Numenios, antiikin kreikkalainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Numenius”, voi hakea sivunnimihaulla, laajalla sivunnimihaulla tai tekstihaulla.
Newmarket

Newmarket tarkoittaa seuraavia asioita:
Maantieteellisiä kohteita

Newmarket, kaupunki Ontariossa, Kanadassa.
Newmarket, kaupunki Corkin kunnassa, Irlannissa.
Newmarket-on-Fergus, kaupunki Claren kunnassa, Irlannissa.
Newmarket, kaupunki Suffolkissa, Britanniassa.
Newmarket, kaupunki Derbyshiressä, Britanniassa.
Newmarket, kaupunki Gloucestershiressä, Britanniassa.
Newmarket, kylä Ulko-Hebrideillä, Skotlannissa.
Newmarket, kylä New Hampshiressä, Yhdysvalloissa.
Urheilu

Newmarket Hurricanes, Kanadan Newmarketissa sijaitseva CCHL-jääkiekkojoukkue.
Newmarket Saints, Kanadan Newmarketissa sijainnut AHL-jääkiekkojoukkue.
Yrityksiä

Newmarket Films, yhdysvaltalainen elokuvien tuotanto- ja jakeluyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Newmarket”, voi hakea sivunnimihaulla, laajalla sivunnimihaulla tai tekstihaulla.
Nonkonformistinen taide

Nonkonformistinen taide (ukr. неформальне мистецтво, neformalne mystetstvo) tarkoittaa Neuvostoliitossa syntynyttä epävirallista taidetta. Se tarkoittaa taidetta, joka 1980-luvun lopulle asti poikkesi virallisen linjan taiteesta. Nonkonformistisen taiteen tekijät eivät noudattaneet vuonna 1934 Neuvostoliiton kirjailijakokouksessa hyväksyttyä sosialistisen realismin taidemääritelmää.
Epävirallisesta taiteesta ei kuitenkaan syntynyt varsinaista taidesuuntausta, eikä taiteilijoilla ollut yhtenäistä tyyliä, ideologiaa eikä maailmankuvaa. Taide ei ollut kaikille sen edustajille poliittisen toisinajattelun ilmausta, vaan yhdistävä tekijä oli yksilöllisen luovan ilmaisun vapauden vaatimus. Osa kuitenkin liittyi 1960-luvulla voimistuneeseen toisinajattelijoiden liikkeeseen.
Nikolai Morozov

Nikolai Morozov vuonna 1910.
Nikolai Aleksandrovitš Morozov (ven. Никола́й Алекса́ндрович Моро́зов, 7. heinäkuuta (J: 25. kesäkuuta) 1854 nykyisen Jaroslavlin alueen Nekouzin piirin Borok – 30. heinäkuuta 1946 Borok) oli venäläinen vallankumouksellinen narodnikki, kirjailija ja tiedemies.
Nikolai Morozov oli kartanonherran ja maaorjanaisen poika. Vuonna 1874 hän liittyi tšaikovskilaiseen narodnikkikerhoon ja levitti vallankumouksellista propagandaa talonpoikien keskuuteen. Saman vuoden lopulla hän matkusti Geneveen. Palattuaan Venäjälle hänet pidätettiin, mutta vapautettiin ns. 193:n oikeudenkäynnissä. Vuonna 1878 Morozov liittyi Zemlja i voljaan ja toimi vuodesta 1879 lähtien Narodnaja voljan toimeenpanevan komitean jäsenenä. Seuraavan vuoden alussa hän matkusti ulkomaille ja tutustui Lontoossa Karl Marxiin. Yrittäessään palata laittomasti Venäjälle hän joutui pidätetyksi. Ns. 20:n oikeudenkäynnissä vuonna 1882 Morozov tuomittiin elinkaudeksi vankeuteen. Hän kärsi rangaistusta Pähkinälinnan vankilan eristyssellissä vuoteen 1905 saakka.
Morozovin ensimmäinen runokokoelma Iz-za rešetki (”Ristikon takaa”) julkaistiin Genevessä vuonna 1877. Hänen Pähkinälinnan vankilassa kirjoittamansa vallankumousrunot julkaistiin kokoelmina Iz sten nevoli (”Vankilan seinien sisältä”, 1906) ja Zvjozdnyje pesni (”Tähtien lauluja”, 1910). Jälkimmäisen kirjan takia Morozov sai vuonna 1911 vuoden pituisen vankilatuomion. Muistelmateos Povesti mojei žizni (”Elämäni tarinat”, 1916–1918) kertoo Venäjän vallankumousliikkeen historiasta. Vuodesta 1918 lähtien aina kuolemaansa saakka Morozov toimi Lesgaftin luonnontieteellisen instituutin johtajana. Hän on kirjoittanut lukuisia tutkimuksia eri tieteenaloilta. Morozovin etupäässä astronomisiin ilmiöihin perustuvat yritykset tulkita uudelleen ihmiskunnan ja kristinuskon historiaa ovat tieteellisesti kestämättömiä. Nikolai Morozov oli ensimmäinen venäläinen tiedemies joka teoksessaan "Христос. История человечества в естественнонаучном освещении" alkoi epäillä, että perinteisissä historiallisissa aikajanoissa on niin sanotusti ilmaa välissä eli maailmanhistoria olisikin oletettua lyhyempi. Morozov päätteli, että Jeesuksen historiallinen prototyyppi oli Basileios Suuri ja että Jeesus ristiinnaulittiin vuonna 368. Morozovin jälkeen samaan asiaan paneutui venäläinen matemaatikko Anatoli Fomenko, joka siirsi historiankirjoitusta vielä seitsemänsataa vuotta lisää (Uusi kronologia).
Nikolai Morozovin mukaan on nimetty pikkuplaneetta Morosovia, kuun kääntöpuolen kraatteri sekä Leningradin alueen Seuloskoin piirissä sijaitseva Pähkinälinnan ruutitehtaan taajama. Hänet on palkittu Leninin ja työn punaisen lipun kunniamerkeillä.
Nikollë Kaçorri

Dom Nikollë Kaçorri
Dom Nikollë Kaçorri (1862-1917) oli Albanian kansallisen heräämisen päähahmoja. Albanian itsenäisyysjulistuksen allekirjoittajana, Dom Kaçorri toimi itsenäistymisen jälkeen Albanian varapääministerinä. Hän syntyi Lurëssa, Matin alueella vuonna 1862 ja tuli katoliseksi papiksi vuonna 1878. Vuonna 1902 hänestä tuli Durrësin arkkipiispa, jossa virassa hän toimi Albanian itsenäisyysjulistukseen saakka. Hän otti myös osaa  Manastirin kongressiin, jossa tehtiin albanian aakkoset.
Dom Nikollë Kaçorri kuoli vuonna 1917 Wienissä, 55-vuotiaana, syöpään.
Néa Péramos

Néa Péramos (kreik. Νέα Πέραμος, ”Uusi Péramos”) voi viitata seuraaviin paikkoihin Kreikassa:
Néa Péramos, kaupunki Mégaran kunnassa Länsi-Attikan alueyksikössä Attikan alueella
Néa Péramos, kaupunki Pangaíon kunnassa Kaválan alueyksikössä Itä-Makedonian ja Traakian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Néa Péramos”, voi hakea sivunnimihaulla, laajalla sivunnimihaulla tai tekstihaulla.